
საქართველოს მთავრობის 

დადგენილება №400 

2010 წლის 28 დეკემბერი 

ქ. თბილისი

,,საქართველოს სასჯელაღსრულების, პრობაციისა და იურიდიული დახმარების საკითხთა სამინისტროს დებულების დამტკიცების შესახებ“ საქართველოს მთავრობის 2009 წლის 30 იანვრის №8 დადგენილებაში ცვლილების შეტანის თაობაზე
 მუხლი 1. ,,ნორმატიული აქტების შესახებ“ საქართველოს კა​ნო​ნის მე-20 მუხლის მე-4 პუნქტის შესაბამისად ,,საქართველოს სას​ჯელაღსრულების, პრობაციისა და იურიდიული დახმარების საკითხთა სამინისტროს დებულების დამტკიცების შესახებ“ საქარ​თველოს მთავრობის 2009 წლის 30 იანვრის №8 დადგენილებით დამ​ტკიცებულ დებულებაში (სსმ III, 2009 წელი, №11, მუხ​ლი 125) შეტანილ იქნეს ცვლილება და მე-8 მუხლი ჩამო​ყალიბდეს შემდეგი რედაქციით:


 „მუხლი 8.

1. სამინისტროს საშტატო შემადგენლობაში არიან:

ა) მინისტრის მრჩევლები;

ბ) მინისტრის (მინისტრის პირველი მოადგილისა და მო​ადგილეების) თანაშემწეები;

გ) გამომძიებლები;

დ) მრჩევლები;

ე) სამინისტროს მთავარი სპეციალისტები; 

ვ) სამინისტროს სპეციალისტები; 

ზ) დაწესებულების მთავარი ექიმები;

თ) განყოფილების უფროსი ექიმები;

ი) მთავარი ექიმის მოადგილე;

კ) ლაბორატორიის უფროსი;

ლ) უფროსი ექიმები;

მ) ექიმი (ოჯახის ექიმი, დღის ექიმი, მორიგე ექიმი, მეან-გი​ნე​კო​ლოგი, პედიატრი, თერაპევტი, კარდიოლოგი, რევმატოლოგი, ნევ​როპათოლოგი, ენდოკრინოლოგი, გასტროენტეროლოგი, ჰემატოლო​გი, ნეფროლოგი, ანგიოლოგი, ზოგადი ქირურგი, გულმკერდის ქი​რურგი, სისხლძარღვთა ქირურგი, მორიგე ქირურგი, ქირურგი ონ​კოლოგი, ონკოლოგი, ტრავმატოლოგი, უროლოგი, პროქტოლოგი, ოფთალმოლოგი, ოტორინოლარინგოლოგი, ქიმიოთერაპევტი, ანეს​თე​ზიოლოგი, რეანიმატოლოგი, ტრანსფუზიოლოგი, ინფექციონის​ტი, ჰეპატოლოგი, დერმატოვენეროლოგი, ფტიზიოპულმონოლოგი, სეფსისოლოგი, პარაზიტოლოგი, ფსიქიატრი, ნარკოლოგი, რენტგე​ნოლოგი, ექოსკოპისტი, ენდოსკოპისტი, სტომატოლოგი, სტომატო​ლოგ-ორთოპედი, ექიმი-ლაბორანტი, ექიმი-ბიოქიმიკოსი, ბაქტერიო​ლოგი, ფიზიოთერაპევტი, რეაბილიტოლოგი, ფარმაცევტი, ექიმი-დიეტოლოგი);

ნ) უფროსი ექთნები;

ო) ექთნები (საოპერაციოს უფროსი ექთანი, საოპერაციოს ექ​თანი, შესახვევის ექთანი, დღის ექთანი, მორიგე ექთანი, ლაბო​რან​ტი, მორიგე ლაბორანტი, რენტგენ-ლაბორანტი, მორიგე რენტგენ-ლაბორანტი, მასაჟისტი, პროზექტორი, დიასახლისი, ექთანი-დიეტო​ლოგი, პროვიზორი);

პ) წამლების სამარაგოს პასუხისმგებელი პირი, წამლების სა​მა​რაგოს თანამშრომლები, სტატისტიკოსები;

ჟ) სანიტრები.

2. მინისტრის მრჩევლები და თანაშემწეები უშუალოდ ემორ​ჩილებიან მინისტრს. მათ თანამდებობაზე ნიშნავს და თანამდებო​ბიდან ათავისუფლებს მინისტრი. მინისტრის მრჩეველი და თანა​შემწე თანამდებობაზე ინიშნებიან მინისტრის უფლებამოსილების ვადით.

3. მინისტრის მოადგილის თანაშემწეს მინისტრის მოადგილის წარ​დგინებით თანამდებობაზე ნიშნავს და თანამდებობიდან ათავი​სუფლებს მინისტრი. მინისტრის მოადგილის თანაშემწე უშუალოდ ემორჩილება მინისტრის მოადგილეს. მინისტრის მოადგილის თა​ნაშემწე თანამდებობაზე ინიშნება მინისტრის მოადგილის უფლე​ბამოსილების ვადით.

4. ამ მუხლის პირველი პუნქტის ,,გ-ჟ“ ქვეპუნქტებით გათ​ვა​ლისწინებულ თანამდებობებზე ნიშნავს მინისტრი, კანონით დად​გენილი წესით. 

5. ამ მუხლის პირველი პუნქტის ,,გ-ჟ“ ქვეპუნქტებით გათ​ვა​ლისწინებულ მოსამსახურეთა მოვალეობანი შეიძლება განისა​ზღვ​როს სამინისტროს სტრუქტურული ქვედანაყოფის დებულებით, რომელსაც ამტკიცებს მინისტრი.“.

 მუხლი 2. დადგენილება ამოქმედდეს 2011 წლის 1 იანვრიდან. 

პრემიერ-მინისტრი





















ნ. გილაური 
